EU kažnjava Francusku?
Evropska komisija je povodom deportacije Roma oštro optužila zvanični Pariz za rasnu diskriminaciju, najavljujući kaznene mjere 
Nakon što je i Evropski parlament izglasao rezoluciju tražeći od francuskih vlasti i predsjednika Sarkozija da odmah prestane sa deportacijom Roma, koju je jasno nazvao diskriminacijom na rasnoj osnovi, te nakon što su parlamentarci optužili predsjednika Evropske komisije da je potrčko Sarkozija i Merkelove, u Komisiji su shvatili da moraju reagovati. Kap koja je prelila čašu je činjenica da su prije desetak dana francuski predstavnici evropskim komesarkama za unutrašnje poslove i pravdu tvrdili jedno, a dokumenti, upute francuske vlade za deportaciju, drugo. Prvi su se zaklinjali da iza čišćenja nelegalnih kampova po zemlji nema diskriminacije, dok su upute, do kojih je došla štampa, jasno tražile da se policija posebno fokusira na Rome. ", saopštila je evropska komesarka za pravdu i ljudska prava, Vivijan Reding. Najavljeno je da će Evropska komisija po hitnom postupku raspravljati o ovome i donijeti odgovarajuću odluku. Ona bi se mogla kretati od novčane kazne za kršenje ljudskih prava, do samo zahtjeva da Francuska sporne odredbe nacionalnih zakona koji dozvoljavaju ovakav tretman Roma, prilagodi evropskim. Francusko Ministarstvo inostranih poslova, zaprepašćeno je saopštenjem komesarke Evropske unije, dok je predstavnik istog ministarstva izjavio kako ne veruje da komentari evropskih ministara mogu da poboljšaju život Roma. U međuvremenu, francuski ministar za imigraciju Erik Beson je izjavio da ne zna za memorandum o Romima, navodno sastavljen 5. avgusta, koji je u nedelju objavljen u nekoliko francuskih dnevnih listova - sa potpisom Besonovog šefa osoblja. U memorandumu, koji je dostavljen policiji, obračunu sa Romima se daje prioritet i napominje da tri stotine njihovih logora, odnosno divljih naselja, mora da se očisti u roku od tri meseca.